กุลวุฒิ-พิทยาภรณ์ แลนดิ้งถึงไทย หลังคว้าเหรียญเวิลด์ จูเนียร์
คุณหญิงปัทมา ลีสวัสดิ์ตระกูล นายกสมาคมกีฬาแบดมินตันแห่งประเทศไทย ได้ส่งตัวแทนไปต้อนรับพร้อมกับมอบดอกไม้ให้ วิว กุลวุฒิ วิทิตศานต์ และ จิว พิทยาภรณ์ ไชยวรรณ หลังทั้งคู่ทำผลงานได้ยอดเยี่ยม ในศึกเวิลด์ จูเนียร์ แชมเปี้ยนชิพส์ ที่ประเทศรัสเซีย,เมื่อวันที่ 22 ต.ค. 2562 ที่ท่าอากาศยานนานาชาติสุวรรณภูมิ คุณหญิงปัทมา ลีสวัสดิ์ตระกูล นายกสมาคมกีฬาแบดมินตันแห่งประเทศไทย ในพระบรมราชูปถัมภ์ ได้มอบให้ พลอากาศเอก มณฑล สัชฌุกร ที่ปรึกษากิตติมศักดิ์ของสมาคมฯ เป็นผู้แทน เดินทางไปมอบช่อดอกไม้แสดงความยินดีจากนายกสมาคมฯ วิว กุลวุฒิ วิทิตศานต์ และ จิว พิทยาภรณ์ ไชยวรรณ ที่เข้าร่วมแข่งขัน แบดมินตันเยาวชนชิงแชมป์โลก บีดับเบิลยูเอฟ เวิลด์ จูเนียร์ แชมเปี้ยนชิพส์ 2019 ที่เมืองคาซาน ประเทศรัสเซีย โดยวิว กุลวุฒิ และ จิว พิทยาภรณ์ ไม่ได้เดินทางกลับพร้อมคณะในวันที่ 15 ต.ค. 2562 ที่ผ่านมาเนื่องจากเดินทางไปเข้าร่วมการแข่งขัน Dubai International Challenge 2019,สำหรับผลงานนักแบดมินตันเยาวชนไทยในปีนี้ ทำผลงาน 1 เหรียญทอง จากชายเดี่ยว วิว กุลวุฒิ วิทิตศานต์ และ 3 เหรียญทองแดง จากทีมผสม, หญิงเดี่ยว จิว พิทยาภรณ์ ไชยวรรณ และคู่ผสม มิกซ์ รัชพล มรรคศศิธร-มูนา เบญญาภา เอี่ยมสอาด,วิว กุลวุฒิ วิทิตศานต์ แชมป์เยาวชนโลก 3 สมัย กล่าวว่า รู้สึกดีใจมากที่สามารถคว้าแชมป์โลกเป็นสมัยที่ 3 ภูมิใจที่ตนเองประสบความสำเร็จในระดับเยาวชนมาพอสมควรจะมุ่งมั่นและพัฒนาตนเองไปเรื่อยๆ จากนี้จะต้องปรับเรื่องของพละกำลังของตนเองให้แข็งแกร่งมากขึ้น และเทคนิคการเล่นต่างๆ สำหรับการขึ้นไปเล่นรุ่นทั่วไปแล้วหลังจากนี้,ขณะที่ จิว พิทยาภรณ์ ไชยวรรณ เหรียญทองแดงเยาวชนโลก กล่าวว่า ดีใจที่ได้เหรียญทองแดงเป็นเหรียญแรกในเยาวชนโลกด้วย จะพัฒนาฟอร์มการเล่นเล่นของตนเองให้ดีขึ้น หลังจากนี้เราต้องขึ้นไปเล่นรุ่นทั่วไปแล้วต้องปรับเรื่องของความแข็งแรงของร่างกายให้แกร่งขึ้นกว่าเดิม
คุณหญิงปัทมา ลีสวัสดิ์ตระกูล นายกสมาคมกีฬาแบดมินตันแห่งประเทศไทย ได้ส่งตัวแทนไปต้อนรับพร้อมกับมอบดอกไม้ให้ วิว กุลวุฒิ วิทิตศานต์ และ จิว พิทยาภรณ์ ไชยวรรณ 
คุณหญิงปัทมา ลีสวัสดิ์ตระกูล,กุลวุฒิ วิทิตศานต์,พิทยาภรณ์ ไชยวรรณ,บีดับเบิลยูเอฟ เวิลด์ จูเนียร์ แชมเปี้ยนชิพส์ 2019,มณฑล สัชฌุกร